क्रिस्टिन स्कॉट थॉमस

**डेम क्रिस्टिन ॲन स्कॉट थॉमस**  (जन्म २४ मे १९६०) ही एक ब्रिटिश अभिनेत्री आहे. पाच वेळा बाफ्टा पुरस्कार आणि ऑलिव्हियर पुरस्कार नामांकित, तिने *फोर वेडिंग्ज अँड फ्युनरल* (१९९४) साठी सहाय्यक भूमिकेसाठी सर्वोत्कृष्ट अभिनेत्रीचा बाफ्टा पुरस्कार आणि २००८ मध्ये *द सीगल*  या नाटकासाठी सर्वोत्कृष्ट अभिनेत्रीचा ऑलिव्हियर पुरस्कार जिंकला. *द इंग्लिश पेशंट* (१९९६) मधील सर्वोत्कृष्ट अभिनेत्रीसाठी तिला अकादमी पुरस्कारासाठी नामांकन मिळाले होते.

स्कॉट थॉमसने *अंडर द चेरी मून* (१९८६) मधून तिच्या चित्रपटसृष्टीत पदार्पण केले आणि *अ हँडफुल ऑफ डस्ट* (१९८८) साठी मोस्ट प्रॉमिसिंग न्यूकमरचा इव्हनिंग स्टँडर्ड फिल्म पुरस्कार जिंकला. *बिटर मून* (१९९२), *मिशन: इम्पॉसिबल* (१९९६), *द हॉर्स व्हिस्परर* (१९९८), *गोस्फोर्ड पार्क* (२००१), *द व्हॅलेट* (२००६) आणि *टेल नो वन* (२००७) यांचा तिच्या कामात समावेश आहे. फिलिप क्लॉडेलच्या *आय हॅव लव्हड यू सो लाँग* (२००८) साठी तिने सर्वोत्कृष्ट अभिनेत्रीचा युरोपियन चित्रपट पुरस्कार जिंकला. तिच्या इतर चित्रपटांमध्ये *लीव्हिंग* (२००९), *लव्ह क्राइम* (२०१०), *साराहज की* (२०१०), *नोव्हेअर बॉय* (२०१०), *द वुमन इन द फिफ्थ* (२०११), *ओन्ली गॉड फोरगिव्हज* (२०१३), *डार्केस्ट अवर* (२०१७) आणि *टॉम्ब रायडर* (२०१८) हे आहे.

२००३ च्या बर्थडे ऑनर्समध्ये तिची ऑफिसर ऑफ द ऑर्डर ऑफ द ब्रिटिश एम्पायर (OBE) म्हणून नियुक्ती करण्यात आली होती आणि २०१५ च्या नवीन वर्षाच्या ऑनर्समध्ये नाटकातील सेवांसाठी डेम कमांडर ऑफ द ऑर्डर ऑफ द ब्रिटिश एम्पायर (DBE) म्हणून नियुक्त करण्यात आले होते. २००५ मध्ये फ्रेंच सरकारने तिला *शेव्हॅलियर* ऑफ द लिजन डी'होन्युअर म्हणून खिताब दिला.

## कारकीर्द 
क्रिस्टिन स्कॉट थॉमसच्या अभिनय कारकिर्दीकडे लक्ष वेधले गेले जेव्हा तिला *अंडर द चेरी मूनमध्ये* मेरी शेरॉनची भूमिका मिळाली. १९८६ मध्ये रिलीज झालेला हा पहिलाच पण मोठ्या प्रमाणात गाजलेला चित्रपट होता, ज्यात प्रसिद्ध संगीत कलाकार प्रिन्सने दिग्दर्शित केल होता. एव्हलिन वॉच्या *अ हँडफुल ऑफ डस्ट* (१९८८) मधील भूमिकेसाठी तिने सर्वात आशाजनक नवोदित कलाकाराचा *इव्हनिंग स्टँडर्ड* ब्रिटिश फिल्म अवॉर्ड जिंकला. त्यानंतर *बिटर मून* आणि *फोर वेडिंग्ज आणि फ्युनरलमध्ये* ह्यू ग्रँटच्या सोबत भूमिका साकारल्या, जिथे तिने सर्वोत्कृष्ट सहाय्यक अभिनेत्रीसाठी बाफ्टा जिंकला.

१९९४ मध्ये, तिने रोमानियन-फ्रेंच चित्रपट *एन अनफर्गेटेबल समर*  मध्ये भूमिका केली. या भागासाठी रोमानियन शिकण्याऐवजी, तिने तिच्या ओळी ध्वन्यात्मकपणे पाठ केल्या होत्या. २२ मार्च २०१५ रोजी *ग्लॉसेस्टर सिटीझनसाठी* दिलेल्या मुलाखतीत, तिने *द इंग्लिश पेशंट* आणि *ओन्ली गॉड फोरगिव्हज या* चित्रपटांसोबत *एन अनफर्गेटेबल समर* चित्रपटाचा उल्लेख केला ज्याचा तिला अभिमान आहे. 

१९९६ मध्ये *द इंग्लिश पेशंट या* तिच्या सर्वात प्रसिद्ध भूमिकेसह चित्रपट प्रदर्शित झाला, ज्याने तिला गोल्डन ग्लोब आणि ऑस्कर नामांकन तसेच समीक्षकांची प्रशंसा मिळवून दिली. त्यानंतर हॉलिवूडमध्ये *द हॉर्स व्हिस्परर* आणि *रँडम हार्ट्स* यांसारख्या चित्रपटांवर काही काळ काम केले. तथापि, तिसऱ्या मुलाला जन्म देण्यासाठी एक वर्षाची सुट्टी घेतली.

२००३ मध्ये जेव्हा तिने रेसीनच्या *बेरेनिसच्या* फ्रेंच थिएटर प्रॉडक्शनमध्ये शीर्षक भूमिका केली तेव्हा ती रंगमंचावर परतली. रॉबर्ट ऑल्टमनचा चित्रपट *गोसफोर्ड पार्कमध्ये* लेडी सिल्व्हिया मॅककॉर्डलच्या भूमिकेत ती दिसली. आंतोन चेखवच्या *द सीगलच्या* लंडन वेस्ट एंड प्रॉडक्शनमध्ये अर्काडिनाच्या अभिनयासाठी तिला सर्वोत्कृष्ट अभिनेत्रीसाठी लॉरेन्स ऑलिव्हियर पुरस्कारासाठी विजय मिळाला. तिने सप्टेंबर २००८ मध्ये न्यू यॉर्कमध्ये या भूमिकेची पुनरावृत्ती केली.  २०१४ मध्ये, ती द ओल्ड विक थिएटर येथे सोफोक्लेसच्या *इलेक्ट्राच्या* शीर्षक भूमिकेत दिसली.

स्कॉट थॉमसने फ्रेंच चित्रपटांमध्येही काम केले आहे. २००८ मध्ये, *आय हॅव लव्हड यू सो लॉग* मधील अभिनयासाठी अनेक प्रशंसा मिळाली, ज्यात सर्वोत्कृष्ट अभिनेत्रीसाठी बाफ्टा आणि गोल्डन ग्लोब नामांकनांचा समावेश आहे.

*द अदर बोलेन गर्ल* (२००८) मध्ये ती एलिझाबेथ बोलेन, काउंटेस ऑफ विल्टशायर आणि ऑर्मंड होटि जी, हेन्री आठवीची दुसरी पत्नी ॲनची आई होती.

२०१७ मध्ये जो राइटच्या *डार्केस्ट अवर*  मधील भूमिका केल्याबद्दल तिला ७१ व्या ब्रिटिश अकादमी फिल्म अवॉर्ड्समध्ये सहाय्यक भूमिकेतील सर्वोत्कृष्ट अभिनेत्रीसाठी बाफ्टा पुरस्कारासाठी नामांकन मिळाले होते.

## वैयक्तिक जीवन 
फ्रेंच स्त्रीरोगतज्ज्ञ, फ्रँकोइस ऑलिव्हेनेसपासून स्कॉट थॉमसचा घटस्फोट झाला आहे, ज्यांच्यापासून तिला तीन मुले आहेत. स्कॉट थॉमस ती १९ वर्षांची होती तेव्हापासून फ्रान्समध्ये राहिली होती, तिने तिच्या मुलांना पॅरिसमध्ये वाढवले होते,

## संदर्भ 
वर्ग:इंग्लिश दूरचित्रवाहिनी अभिनेत्री
वर्ग:इ.स. १९६० मधील जन्म
वर्ग:बाफ्टा पुरस्कारविजेते
वर्ग:लॉरेन्स ऑलिव्हिये पुरस्कारविजेते